આ અરજી અનુસાર ગોપાલ સિંઘ 2003માં સેનામાં ભરતી થયા હતા. હેમવતી સાથે તેના લગ્ન 2007માં થયા હતા. મુનિમ સિંઘ, તેમની પત્ની અને ગોપલ સિંઘને અવારનવાર કોઈને કોઈ કારણસર હેમવતી સાથે તકરાર થતી રહેતી હતી. તે 2008માં હેમવતી ગોપાલ સિંઘ સાથે હરિયાણાના માનેસરમાં પણ ગઈ હતી. જ્યાં તેનું ટ્રાન્સફર કરવામાં આવ્યું હતુ. ઓક્ટોબર 2008માં ભારે તકરાર બાદ હેમવતી તેના માતા-પિતા પાસે પાછી ફરી ચાલી ગઈ હતી. અરજીમાં જણાવાયું છે કે પાસપોર્ટ માટે અરજી કરતી વખતે તેણે પોતાનો સ્ટેટસ અવિવાહિત દર્શાવ્યો છે. વર્ષ 2011માં ફેમિલી કોર્ટમાં ડિવોર્સ પિટીશન બન્ને જણની સંમતિથી દાખલ કરવામાં આવી હતી. પરંતુ જ્યારે બન્ને અરજદારો તારીખો પર ન આવ્યા તો અરજી ડિસમિસ કરી દેવામાં આવી હતી.